Любопитно е да се знае, че сред съвременните икономисти не съществува консенсус относно причините за съществуването на инфлацията.
Все пак, то се разбира обикновено като причинено от две основни явления:
Повишаване на производителните разходи - в този случай се получава инфлация на разходите. За производителите е по-скъпо да произвеждат дадени стоки докато търсенето се задържа непроменено и за да компенсират по-големите разходи, те прехвърлят стойността им по веригата към потребителите и така се получава повишаване на цените в магазините.
Повишаване на търсенето - рязкото повишаване на търсенето на дадени стоки или услуги при задържане на пазарното предлагане на едно и също ниво, води до увеличение на цените, тъй като има по-голямо търсене, отколкото предлагане и  съответно хората са готови да заплатят по-големи суми, за да се сдобият с желаната стока или услуга.
Важно е да се спомене, че множество фактори влияят върху появата на горните две явления като например, политически намеси, военни конфликти, социални кризи и други.